Nafarroako Parlamentuko Mahaiak, 2021eko ekainaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, Tuterako Osasun Barrutiko pazienteei osasun-laguntza bermatzearren osasun arloko profesionalak fidelizatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko ekainaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osasun Batzordearen 2021eko ekainaren 29ko bilkuran ahoz erantzun dezan:

Tuterako Osasun Barrutiak arazoak dauzka medikuntzako langileak eta osasun arloko beste estamentu batzuetakoak fidelizatzeko. Arazo hori aspaldi pairatzen ari gara, eta ez da konpontzea lortu pediatrian, familiako medikuntzan, erizaintzan edo Oinarrizko Osasun Laguntzako administrazio-langileen arloan. Tuterako Reina Sofia ospitalean, arazoa medikuntzako zenbait espezialitatetan ematen da: dermatologiako osasun-laguntzaren parte bat kanpoan kontratatuta dago, eta profesionalak falta dira beste espezialitate batzuetan, esate baterako nefrologian, non hemodialisiko unitate berriko obrak egiten hasi baitira.

Hori dela-eta, honako hau jakin nahi dut:

Plantillak fidelizatzeko gai ez bagara, nola bermatuko zaie osasun-laguntza nefrologia/hemodialisiko, dermatologiako eta bestelako espezialitateetako gaixoei?

Iruñean, 2021eko ekainaren 14an

Foru parlamentaria: Txomin González Martínez